Det er ikke kun Aalborg Kommunes stadsarkitekt Peder Baltzer, der stopper efter sagerne om ulovlige udbygningsaftaler. Også Anders Fokdal stopper som direktør i by- og landskabsforvaltningen. Ikke fordi den personalejuridiske undersøgelse udtaler kritik - men fordi, "tidspunktet er rigtigt i forhold til at vurdere det fremtidige samarbejde", skriver Aalborg Kommune i en pressemeddelelse. I forlængelse heraf har Byrådet godkendt, at der indgås aftale mellem kommunen og Anders Fokdal om, at samarbejdet ophører. - Jeg anerkender Anders’ store betydning for forvaltningen i årene, der er gået. På vegne af Aalborg Kommune vil jeg gerne takke ham for hans betydelige indsats og ønske held og lykke fremover, sigerJan Nymark Thaysen, rådmand i By og Land i Aalborg Kommune. Glad for ikke-kritik Advokatfirmaet Horten har som et led i undersøgelsen gennemført interviews med 16 ledere og medarbejdere i den pågældende afdeling. - Jeg er er glad for, at advokatundersøgelsen har vist, at der ikke er grundlag for at rette kritik mod mig. Gennem mine mere end 20 år i Aalborg Kommune er jeg stolt af at have haft mulighed for at arbejde sammen med dedikerede og kompetente kolleger i alle forvaltninger - de sidste år i By og Land, siger Anders Fokdal. Modsat Fokdal er det på baggrund af undersøgelsen af Aalborg Kommunes praksis i forbindelse med udbygningsaftaler, at indgået aftale om fratrædelse med stadsartitekten.

Opsummering:
Det får konsekvenser, at Aalborg Kommune ikke har fulgt reglerne for udbygningsaftaler.